《七言再咏》
宋代·石元规

醉倒尚夸云液美，吟看尤觉羽毛轻。
松轩怅望情何限，竹槛留连兴愈清。
水草远含青翠色，野花仍吐细微英。
风来昼榻消残暑，雨过秋蝉送晚声。
仙境每看天路近，风骚不许世纷萦。
饶君先驾云间鹤，雇我还骑海上鲸。
白帝气刚群动肃，道人心正百魔惊。
共欣淡泊居林石，翻笑驱驰到市城。
溪上且同三笑乐，饮中要与八仙争。
莫言酒量全输我，会是诗名数石卿。

作者简介：石元规，名未详，道号翛然子，与张继先多有唱和。事见《三十代天师虚靖真君语录》卷四。今录联句诗六首。